DEPARTAMENTUL DE INGINERIA PROIECTĂRII ȘI ROBOTICĂ

MASTER INGINERIA ȘI MANAGEMENTUL CALITĂȚII CLUJ-NAPOCA / BISTRIȚA

LUCRARE DE DISERTAȚIE

*TITLUL LUCRĂRII*

ABSOLVENT COORDONATOR ȘTIINȚIFIC

*NUME, PRENUME NUME, PRENUME*

**2024**

# Scop

Prezentul ghid descrie regulile și recomandările privitoare la elaborarea și formatarea lucrării de disertație care se întocmește la finalizarea programelor de master Ingineria și managementul calității din cadrul UTCN de la Cluj-Napoca și Bistrița.

Lucrarea de disertație și susținerea acesteia reprezintă atât o condiție pentru finalizarea programului în conformitate cu legislația în vigoare și reglementările interne ale UTCN, cât și un proiect care validează maturitatea profesională a viitorilor specialiști în calitate.

# Structura și amploarea lucrării

Lucrarea de disertație se structurează de obicei în două părți / secțiuni majore, prima fiind dedicată stadiului actual al cunoașterii, iar cea de a doua fiind dedicată contribuțiilor proprii. Acestea pot fi semnalate în cadrul lucrării prin pagini despărțitoare folosind stilul Title.

Lucrarea trebuie să abordeze o temă practică din domeniul ingineriei și managementului calității sau din domenii înrudite. Lucrarea se coordonează de către un cadru didactic care are expertiză în domeniul abordat, respectând Regulamentul de finalizare studii din UTCN <https://www.utcluj.ro/media/decisions/2022/03/25/Regulament_finalizare_studii.pdf>.

Capitole recomandate pentru partea întâi: Introducere (contextul lucrării, motivația abordării temei, actualitatea și importanța temei, obiectivele lucrării); Revizia literaturii de specialitate relevante (academică, științifică, profesională); Prezentarea situației / problemei care va fi abordată în lucrare (firmă, procese, produse, clienți, legislație, sisteme de management etc.).

Capitole recomandate în partea a doua: Descrierea activităților / procesului implementat, Descrierea soluțiilor propuse, Compararea rezultatelor obținute cu situația inițială, Concluzii și recomandări, Bibliografie, Anexe (dacă este cazul).

Capitolele pot fi personalizate și adaptate de către absolvent cu acordul coordonatorului de lucrare. Capitolele se vor numerota. În structura lucrării, după pagina de gardă urmează Anexele și declarațiile obligatorii disponibile aici <https://iirmp.utcluj.ro/examen-de-disertatie.html>, Rezumatul în română și engleză (ambele pe 1 pagină), apoi Cuprinsul și lucrarea propriu-zisă. La finalul lucrării se adaugă o pagină Opis care menționează numărul de pagini, numărul de figuri, numărul de tabele, numărul de surse bibliografice, numărul de anexe și se semnează de către autor.

Lucrarea de disertație se recomandă să aibă cca. 50 de pagini format A4 (de la prima pagină a introducerii până la ultima pagină a bibliografiei), din care 2/3 să reprezinte partea de contribuții. Alternativ, se poate lua în considerare un volum de cca. 10.000-15.000 cuvinte. Se recomandă ca disertația să fie relevantă din punct de vedere grafic (figuri, tabele, poze etc.).

# Aspecte privind redactarea

Acest ghid se poate folosi direct ca template pentru redactare, utilizându-se direct font-urile, dimensiunile, stilurile, marginile etc.

Pentru elaborarea cuprinsului se va utiliza funcția Table of contents din Word. Aceasta funcționează automat dacă sunt utilizate stilurile din acest template pentru titluri și subtitluri:

<https://support.microsoft.com/en-us/office/insert-a-table-of-contents-882e8564-0edb-435e-84b5-1d8552ccf0c0>

Pentru citarea surselor bibliografice și pentru elaborarea bibliografiei se va utiliza grupul de funcții Citations & Bibliography din Word pentru a păstra sursele actualizate. Stilurile de citare recomandate sunt IEEE, APA și Chicago. Nu se recomandă citarea surselor prin footnotes:

<https://support.microsoft.com/en-us/office/add-citations-in-a-word-document-ab9322bb-a8d3-47f4-80c8-63c06779f127>

Pentru introducerea figurilor și tabelelor se va folosi grupul de funcții Captions din Word:

<https://support.microsoft.com/en-us/office/insert-a-caption-for-a-picture-bb74994c-7f8b-457c-be85-92233177a356>

Disertația se verifică ortografic pentru limba în care este redactată. Lucrarea se tipărește pe o singură față și se introduce într-o copertă cartonată cu șină sau șurub. Culoarea coperții se schimbă anual și va fi indicată de responsabilul de specializare, pentru a fi uniformă pentru fiecare promoție. Textul de pe copertă este același ca pe pagina de gardă (pagina 1 din acest fișier).

Lucrarea se predă într-un singur exemplar tipărit pentru arhivare și un exemplar consolidat în PDF (care să conțină toate piesele de mai sus) către secretarul comisiei de disertație, conform instrucțiunilor acestuia.

# Alte îndrumări

Acest ghid conține recomandări care pot modificate de autor cu acordul coordonatorului științific, respectând prevederile Regulamentului de finalizare a studiilor: <https://www.utcluj.ro/media/decisions/2022/03/25/Regulament_finalizare_studii.pdf>.

ATENȚIE! Lucrările se vor verifica pentru similitudini și pentru utilizare ne-etică a instrumentelor AI, ceea ce poate conduce la respingerea lor. Se recomandă urmarea recomandărilor unui ghid comprehensiv pentru folosirea sistemelor de AI, cum este cel de mai jos: <https://cte.ku.edu/ethical-use-ai-writing-assignments>.

Pentru îndrumări suplimentare sau pentru a semnala necesitatea unor completări sau îmbunătățiri ale acestui document, vă rugăm să vă adresați responsabilului de specializare.

**Spor la pregătirea lucrării de disertație!**